เรื่องร้องเรียน (ถนน,ร้องเรียน,ห้องน้ำ,สายไฟ,คลอง) วันที่ 2023-09-26 08:02:25 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038665
ขอให้ปรับปรุงสิ่งอำนวยความสะดวกภายในห้องพักของโรงแรม.... บริเวณ ซอยลาดพร้าว130 ถนนลาดพร้าว แขวงคลองจั่น เขตบางกะปิ กรุงเทพมหานคร เนื่องจากผู้ร้องแจ้งว่าเคยเข้าพักที่โรงแรมดังกล่าว (ไม่ระบุช่วงเวลา) และพบว่าสิ่งอำนวยความสะดวกภายในห้องพักของโรงแรมชำรุดเสียหาย หลายอย่าง เช่น 1.ไฟในห้องน้ำชำรุด, 2. น็อตฝาชักโครกหลวม, 3.ก๊อกน้ำอ่างล้างมือชำรุด (ระบุตามผู้ร้องแจ้ง) โดยผู้ร้องได้แจ้งกับทางพนักงานโรงแรมแล้ว จากนั้นพนักงานฯ (ไม่ระบุชื่อและรูปพรรณสัณฐาน) ได้มาตรวจสอบ และแจ้งช่างให้มาดำเนินการซ่อมแซม (ไม่ทราบชื่อและรูปพรรณสัณฐาน) และช่างได้แจ้งว่า "ของใช้มานานแล้ว มันก็ต้องมีเสียบ้าง" และอ้างว่าลูกค้าที่มาใช้บริการก่อนหน้านี้ ก็สามารถใช้งานห้องนี้ได้ และผู้ร้องแจ้งว่า มีอยู่วันหนึ่ง เมื่อผู้ร้องกลับเข้ามาที่โรงแรมฯ หลังจากเลิกงาน ผู้ร้องพบว่า ไฟในห้องน้ำชำรุด ผู้ร้องจึงได้แจ้งพนักงานฯ (ไม่ระบุชื่อและรูปพรรณสัณฐาน) และพนักงานได้แจ้งช่างซ่อมบำรุง (ไม่ระบุชื่อและรูปพรรณสัณฐาน) เพื่อให้มาดำเนินการซ่อมแซมๆไฟฟ้าดังกล่าว โดยช่างได้มาทำการซ่อมแซมให้ ในช่วงเช้าของวันรุ่งขึ้น และช่างฯได้แจ้งว่า "หนูไปวิ่งบนเพดานและอาจจะไปกัดสายไฟ"จากกรณีดังกล่าวทำให้ผู้ร้องไม่ได้รับความสะดวกในการใช้บริการ ประกอบกับผู้ร้องแจ้งว่า ขณะที่ผู้ร้องเข้าไปใช้บริการ ได้พบพนักงานต้อนรับ เพศชาย (ทราบชื่อ) รูปร่างท้วม สูง ผิวคล้ำ เป็นคนใต้ (ระบุตามผู้ร้องแจ้ง) เป็นผู้ให้บริการ ซึ่งผู้ร้องแจ้งว่าพนักงานดังกล่าวพูดจาไม่สุภาพ และอ้างว่า "แม่บ้านกำลังทำความสะอาดห้องอยู่" ทำให้ผู้ร้องต้องรอใช้บริการ เป็นระยะเวลานานกว่า 1 ชั่วโมง ทำให้เสียเวลาเป็นอย่างมาก  จึงเห็นว่าทางโรงแรมฯ ควรมีการตรวจสอบที่พักให้พร้อมใช้งานอยู่เสมอ และหากสิ่งของเครื่องใช้ภายในโรงแรมชำรุดเสียหาย ควรมีการซ่อมแซมอยู่เสมอ จึงประสงค์ให้หน่วยงานที่เกี่ยวข้องเข้ามาตรวจสอบและปรับปรุงสิ่งอำนวยความสะดวกภายในห้องพักของโรงแรมฯ เพื่อให้เกิดคุณภาพที่ดี และความพึงพอใจของลูกค้าที่มาใช้บริการต่อไป (ผู้ร้องประสงค์แจ้งเรื่องผ่านหมายเลขสายด่วน 1111 กด 2 เท่านั้น และประสงค์ให้ปกปิดชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata